Kirke- og menighedsforståelse.

Her er de tre punkter, som jeg arbejdede med:

Først undersøgte jeg kirke- og menighedssyn hos Luther, som jeg endvidere søger at klargøre med indblik fra både tidligere og senere kirkehistorie.

Andet fokus er nutiden, hvor jeg søger at give en beskrivelse af netværkssamfundets styresystem og at indkredse et kirke- og menighedssyn, som jeg møder på Vestsjælland i dag. Det siger sig selv, at denne analyse vil være meget overfladisk i løbet af denne studieorlov, og kunne fortjene empiriske undersøgelser.

Tredje del var at anvende begreber fra missional kirke[[1]](#footnote-1), som en nøgle til at sammenholde det reformatoriske kirke- og menighedssyn med den aktuelle virkelighed. Van Gelder og Zscheile foreslår deltagelse som et nøglebegreb i missional kirke,[[2]](#footnote-2) og deltagelse er også et centralt begreb hos Luther. Derfra kommer min tese, at det reformatoriske kirke- og menighedssyn rummer en indsigt og en dynamik, som kan anvendes i vores bestræbelse på at finde egnede billeder og fortællinger i dag.

Torben Hjul Andersen

Provst, sognepræst

Herrestræde 1 B

4200 Slagelse

5852 0533 / 3030 0866

1. Dette er et samlebegreb, som til tider er modstridende, men er alle funderet på forståelsen af den treenige Gud som den sendende Gud. [↑](#footnote-ref-1)
2. The missional church in perspective s. 139 (flere steder i bogen) [↑](#footnote-ref-2)